Hoofmeisie van Saheti gereed om gemaksone te verlaat | Netwerk24
Hoofmeisie van Saheti gereed om gemaksone te verlaat
Deur Reneilwe Dhludhlu 30 Desember 2016 00:31
Eleni Thomadakis het op skool nie rekeningkunde gehad nie, maar het besluit om dit vanjaar aan die Universiteit van die Witwatersrand te studeer.
Die hoofmeisie van die Saheti-skool in Bedfordview het agt onderskeidings behaal en glo dat sy BCom (rekeningkunde) kan aanpak omdat haar verstand georganiseerd is.
“Ek stel meer in sake belang, en daarom gaan ek rekeningkunde gebruik om in die bedryf ver te kom.”
Sy sê sy is nie senuagtig oor haar besluit nie omdat sy gepraat het met mense wat dieselfde besluit het.
Eleni hou van swem, maar kon dit nie meer gereeld doen nie weens haar akademiese werk in gr. 12.
Sy het A’s in Engels, moderne Grieks, Zoeloe, wiskunde, fisiese wetenskappe, lewenswetenskappe, sakestudie en lewensoriëntering verwerf.
Sy het aan die provinsiale swemgala deelgeneem en erekleure vir netbal, redenaars en uitvoerende kunste gekry.
“Wat ek die meeste van universiteit vrees, is dat ek Saheti, my gemaksone vandat ek drie jaar oud was, moet verlaat. ’n Ander kant van my is opgewonde omdat ek ’n onafhanklike persoon wil word,” sê Eleni.
Meer oor: Matriek